  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Можгаын нылпи поликлиникаез пуктон ужъёс 88 процентлы быдэстэмын. Али юртын пуш ужъёсты нуо – борддоръёсты буяло, выжез шобырто, озьы ик котырзэ умоято. Со сярысь Удмуртиысь тӧролэн но кивалтэтлэн пресс-службазы ивортӥз. Кызьы вераз Можга ёрос эмъюртысь валтӥсь эмчилэсь ужзэ быдэсъясь Татьяна Денисова, ӵектосъя чаклазы ваньзэ, пиналъёсын анай-атайёслы поликлиникаын лякыт мед луоз шуыса. Висись но тазалыко пиналъёсты нимаз кутозы, озьы ик профилактикая ёзэтэ пырон нимаз лэсьтэмын. « Выль ньыль этажъем юртын кык лифт пуктэмын ни – адямиослы но грузовой. Коляскаослы пандусъёс но каньылэн пыронъёс чакламын. Поликлинкаын коляскаосты кельтон инты, котькуд этажын пиналъёсты сюдыны висъетъёс, шудыны висъетъёс луозы. Озьы ик ульчаын шудыны площадка лэсьтыны чакламын » Татьяна Денисова, Можга ёрос эмъюртысь валтӥсь эмчилэсь ужзэ быдэсъясь Выль эмъюртэ тӥрлык но пумен басьто. Поликлиникае рентген-аппарат но УЗИ-аппарат пуктозы, нуназе ужась стационар но йӧллэсь сиёнъёс лэсьтон кухня усьтозы. Можгаысь ёрос эмъюртлэн нылыпи поликлинкаезлэн юртэз 1975-тӥ арын пуктэмын но нуналаз 250 адямиез кутыны чакламын вал. Али отчы нуналлы быдэ 800 пала пиналъёс ветло, нош оглом поликлинкаын Можгаысь но Можга ёросысь 18,5 сюрслэсь трос нылъёс но пиос тазалыксэс эскеро. « Азинсконъя федерал но улосвыл программаослы, «Здравоохранение» йӧскалык ӵектослы луыса ми эмъюртъёсмылэсь ваньбурзэс выльдонэз азьланьтӥськом. Можгаын поликлинкаез сяна, ӝоген Воткаын бадӟымъёслы поликлинка пуктонэз йылпумъялом но Сарапулын адӟым но туала поликлинка пуктыны кутском. Озьы ик тазалыкез утён удысысь ютъёсты рос-прос тупатъян азьалньтӥське – таяз арын ми со понна 500 миллион манет котыр висъямы » Александр Бречалов, Удмуртилэн тӧроез Тодэ вайытом. Глазкарысь ёроскуспо эмъюртын ар пумозь сизьым лифтъёсты воштозы. Тегъёс: лэсьтӥськон эмъяськонниос Можга  